तेजपुर,डिसेम्बर  31  : रबिबाराव सनितपुर जिल्लानि चारिदुवार ओनसोलनि हाथिगेटआव  166  आसाम रिजिमेन्टनि ट्राक गारिआ लामानिफ्राय खारब्रेलांनानै जाब्रबथाय जायो आरो सा  15  गारिआव थानाय सोद्रोमाफोरा जखम जायो ।खौरां मोन्नाय बादिब्ला दुखुनांथाव जाथायजों जखमजानाय जवान सोद्रोमाफोरखौ खाथिनि चारिदुवार सुबुं देहा फाहामसालिआव थाबैनो थिसन्नाय जादों होन्ना मिथिनो मोनो ।ओनसोलनि सुबुंफोरा बुनाय बादिब्ला आर्मिनि ट्राक सालायगिरि एबा ड्रायभरआ ट्राकखौ गोबारै सालायदोंमोन आरो कन्ट्रल खालामनो हास्लाबैआव लामानिफ्राय दानखेलांदोंमोन ।